Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 21:1-13
Epai ya mokambi ya nzembo. Mondule ya Davidi.21 Ee Yehova, mokonzi asepelaka na makasi na yo;+Mpe alingaka mpenza kozala na esengo na lobiko na yo!+2 Okokiseli ye mposa ya motema na ye,+Mpe oboyeli ye te oyo mbɛbu na ye elingi.+Sela.3 Mpo opambolaki ye mpe opesaki ye biloko ya malamu,+Mpe kotya na motó na ye motole ya wolo oyo epɛtolami.+4 Asɛngaki yo bomoi. Opesaki ye yango,+Bolai ya mikolo mpo na ntango oyo etyami ndelo te, ɛɛ mpo na seko.+5 Na lobiko na yo, nkembo na ye ezali monene.+Otyeli ye lokumu ná nkembo.+6 Mpo okómisi ye moto oyo apambolami mingi mpo na seko;+Osepelisi ye na esengo liboso ya elongi na yo.+7 Mpo mokonzi azali kotyela Yehova motema,+Ɛɛ motema boboto ya Oyo-Aleki-Likoló. Ye akotengatenga te.+8 Lobɔkɔ na yo ekozwa banguna na yo nyonso;+Lobɔkɔ na yo ya mobali ekozwa baoyo bayinaka yo.9 Okokómisa bango lokola litumbu ya mɔtɔ na ntango oyo etyamá, ntango oyo okoya kotala bango.+Yehova na nkanda na ye akomɛla bango, mpe mɔtɔ ekozikisa bango.+10 Okobebisa bana na bango na mabele,+Mpe bana na bango na kati ya bana ya bato.+11 Mpo bameki kosalela yo oyo ezali mabe;+Bakanisi makambo oyo bazali na likoki te ya kokokisa.+12 Mpo yo okosala ete bábalusa mikɔngɔ na bango mpe bákima+Na bansinga ya litimbo na yo oyo obongiseli elongi na bango.+13 Ee tiká otombwama na makasi na yo, Ee Yehova.+Tokoyemba mpe tokobɛtɛla nguya na yo mondule.+
lin_Latn lin_Latn lin_Latn lin_Latn